**Vienošanās Nr. 1 pie 2022. gada \_\_\_\_\_\_\_\_ līguma Nr. \_\_\_\_\_**

Ķekavas pagastā, Ķekavas novadā Datums skatāms laika zīmogā

**Ķekavas novada pašvaldība**, nodokļu maksātāja reģistrācijas kods 90000048491, juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123, turpmāk tekstā saukta “Pašvaldība”, tās izpilddirektores Jolantas Jansones personā, kura rīkojas uz Pašvaldības nolikuma pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā *saukts/a* “Izmitinātājs”, no otras puses,

Pašvaldība un Izmitinātājs abi kopā turpmāk saukti “Puses” vai atsevišķi “Puse”, pamatojoties uz Ķekavas novada domes 2022. gada 16. maija ārkārtas sēdes lēmumu Nr. 1 “Par Ķekavas novada domes 2022. gada 16. marta lēmuma Nr. 33 atcelšanu, Nr. 34 grozīšanu un pilnvarojumu Ķekavas novada pašvaldības iestādes “Sociālais dienests” vadītājai pieņemt lēmumus par atlīdzības izmitinātājam, kurš savā mājoklī bez maksas izmitina Ukrainas civiliedzīvotājus, piešķiršanu vai atteikumu to piešķirt” un Pušu 2022. gada \_\_\_\_\_\_\_\_ noslēgtā līguma Nr. \_\_\_\_\_ (turpmāk - Līgums) 4.1. punktu, savstarpēji bez spaidiem, maldības un viltus, noslēdz šādu vienošanos (turpmāk - Vienošanās) pie Līguma:

1. Puses vienojas izteikt Līguma pamatojuma daļu šādā redakcijā:

“pamatojoties uz Ministru kabineta 2022. gada 12. marta noteikumu Nr. 168 “Noteikumi par primāri sniedzamā atbalsta nodrošināšanu Ukrainas civiliedzīvotājiem” 5. punktu un 7.2. apakšpunktu (7.2. apakšpunkts stājas spēkā 2022.gada 25.maijā), Ķekavas novada domes 2022. gada 16. marta sēdes lēmumu Nr. 34 “Par izmitināšanas un ēdināšanas pakalpojumu nodrošināšanu Ukrainas civiliedzīvotājiem” (prot. Nr. 9), Ķekavas novada domes 2022. gada 23. marta ārkārtas sēdes lēmumu Nr.1 “Par Ķekavas novada domes 2022. gada 16. marta sēdes lēmuma Nr. 34 “Par izmitināšanas un ēdināšanas pakalpojumu nodrošināšanu Ukrainas civiliedzīvotājiem” (prot. Nr. 9) grozīšanu” (prot. Nr.10) un Ķekavas novada domes 2022. gada 16. maija ārkārtas sēdes lēmumu Nr. 1 “Par Ķekavas novada domes 2022. gada 16. marta lēmuma Nr. 33 atcelšanu, Nr. 34 grozīšanu un pilnvarojumu Ķekavas novada pašvaldības iestādes “Sociālais dienests” vadītājai pieņemt lēmumus par atlīdzības izmitinātājam, kurš savā mājoklī bez maksas izmitina Ukrainas civiliedzīvotājus, piešķiršanu vai atteikumu to piešķirt” (prot. Nr. 17),”

1. Puses vienojas izteikt Līguma 1.1. punktu šādā redakcijā:

“1.1. Izmitinātājs sniedz, un Pašvaldība apmaksā izmitināšanas pakalpojumus, turpmāk tekstā saukts “Pakalpojums”, Izmitinātājam piederošās vai tā lietošanā esošās telpās, ievērojot normatīvajos tiesību aktos noteiktos ierobežojumus. No Līguma izrietošās Pušu attiecības normatīvo tiesību aktu (Ukrainas civiliedzīvotāju atbalsta likums un uz tā pamata izdotie normatīvie tiesību akti) izpratnē uzskatāmas par īres attiecībām. Šajā punktā norādītajām telpām jāatbilst likuma “Par palīdzību dzīvokļa jautājumu risināšanā” 16. pantā noteiktajiem noteikumiem, kādiem jāatbilst dzīvojamai telpai, kurā nodrošinās izmitināšanas pakalpojumus.”

1. Puses vienojas izteikt Līguma 2.1. punktu šādā redakcijā:

“2.1. Pašvaldība par Pakalpojumu apņemas samaksāt Izmitinātājam 12,24 *euro* (divpadsmit *euro* un divdesmit četri centi) par personu diennaktī, kas ietver visus ar dzīvojamās telpas lietošanu saistītos maksājumus, vienlaikus nepārsniedzot normatīvajos tiesību aktos (Ukrainas civiliedzīvotāju atbalsta likums un uz tā pamata izdotie normatīvie tiesību akti) noteikto atlīdzības apmēru, kā arī, ieturot normatīvajos tiesību aktos paredzētos nodokļus, ja attiecināms.”

1. Puses vienojas izteikt Līguma 2.2. punktu šādā redakcijā:

“2.2. Izmitinātājs līdz katra mēneša 5. datumam Pašvaldībā sniedz rakstisku informāciju par sniegto Pakalpojumu, kurā norāda izmitināto personu vārdu, uzvārdu, tai skaitā, kur sniegts Pakalpojuma sadalījums par personu/-ām un pavadīto faktisko diennakšu skaits, izmitinātās/-o personas/-u rakstisks apliecinājums par atbilstoša Pakalpojuma saņemšanu, par ko Pašvaldība ar Izmitinātāju paraksta Pakalpojuma pieņemšanas – nodošanas aktu.”

1. Puses vienojas izteikt Līguma 4.2. punktu šādā redakcijā:

“4.2. Pašvaldībai ir tiesības vienpusēji izbeigt Līgumu, ja tā konstatē, ka Izmitinātājs veic Pakalpojuma izpildi neatbilstoši Līgumā noteiktām prasībām, vai, atbilstoši Latvijas Republikas Saeimas, valsts un pašvaldību kompetento iestāžu pieņemtajiem vispārsaistošajiem normatīvajiem aktiem vai to grozījumiem, Līguma izpilde no Pašvaldības puses ir ierobežota vai neiespējama. Pašvaldība neatlīdzina Izmitinātājam tādejādi radušos zaudējumus.”

1. Puses vienojas, ka Vienošanās stājas spēkā ar tās parakstīšanas brīdi.
2. Vienošanās, Pusēm parakstot, kļūst par Līguma neatņemamu sastāvdaļu un attiecībā uz Vienošanos ir spēkā visi Līguma noteikumi, ciktāl tie netiek grozīti ar Vienošanos.
3. Līguma pārējie punkti un nosacījumi netiek mainīti un tie paliek spēkā bez izmaiņām.
4. Visus ar Vienošanās neatrunātos jautājumus Puses risina Līgumā noteiktajā kārtībā un atbilstoši Latvijas Republikas spēkā esošajiem normatīvajiem aktiem.
5. Vienošanās izstrādāta un noformēta latviešu valodā 2 (divos) eksemplāros, katrs ar vienādu juridisku spēku, no kuriem viens glabājas Pašvaldībā, bet otrs pie Izmitinātāja. Vienošanās ir izstrādāta un noformēta latviešu valodā uz 1 (vienas) lapas, 1 (vienā) eksemplārā, parakstīta elektroniski ar drošu elektronisko parakstu un satur laika zīmogu. Pusēm ir pieejama abpusēji parakstīta Vienošanās elektroniskā formātā.
6. Pušu paraksti:

\_\_\_\_\_\_\_ /J. Jansone/ \_\_\_\_\_\_\_\_\_\_/ /